
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1998 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Δημόσια Ιστορία» της Σχολής Αν¬ 
θρωπιστικών Επιστημών του Ελληνικού Ανοικτού 
Πανεπιστημίου και έγκριση της οργάνωσης και 
της λειτουργίας του. 

2 Επανίδρυση Προγράμματος Μεταπτυχιακών 

Σπουδών σύμφωνα με τις διατάξεις του ν. 4485/ 
2017 με τίτλο «Τραπεζική» της Σχολής Κοινωνι¬ 
κών Επιστημών του Ελληνικού Ανοικτού Πανεπι¬ 
στημίου και έγκριση της οργάνωσης και της λει¬ 
τουργίας του. 

3 Επανίδρυση Προγράμματος Μεταπτυχιακών 

Σπουδών σύμφωνα με τις διατάξεις του ν. 4485/ 
2017 με τίτλο «Συστήματα Κινητού και Διάχυτου 
Υπολογισμού» της Σχολής Θετικών Επιστημών και 
Τεχνολογίας του Ελληνικού Ανοικτού Πανεπιστη¬ 
μίου και έγκριση της οργάνωσης και της λειτουρ¬ 
γίας του. 


ΑΠΟΦΑΣΕΙΣ 

Αριθμ.ΤΕΚ:1058 (1) 

Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Δημόσια Ιστορία» της Σχολής Αν¬ 
θρωπιστικών Επιστημών του Ελληνικού Ανοι¬ 
κτού Πανεπιστημίου και έγκριση της οργάνω¬ 
σης και της λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 377/2.3.2.ακ./23-4-2018) 

Έχοντας υπόψη: 

1 .Τις διατάξειςτων άρθρων 1,2,3,4,5 και 10του ν. 2552/ 
1997 «Ελληνικό Ανοικτό Πανεπιστήμιο και άλλες διατά¬ 
ξεις» (Α' 266/24.12.1997), όπως ισχύουν . 


2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για την 
έρευνα και άλλες διατάξεις (Α' 114/4.8.2017), όπως ισχύουν. 

3. Τις διατάξεις του ν. 3374/2005 (Α’ 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
της Διοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 146/13-2-2018 πρακτικό της Κοσμητεί¬ 
ας της Σχολής Ανθρωπιστικών Επιστημών του Ελληνικού 
Ανοικτού Πανεπιστημίου. 

7. Το με αριθμό 377/23.4.2018 πρακτικό τηςΔιοικού- 
σας Επιτροπής του Ελληνικού Ανοικτού Πανεπιστημίου. 

8. Το αριθμ. 80441 /Ζ1 /17-5-2018 έγγραφο του Υπουρ¬ 
γείου Παιδείας, Έρευνας και Θρησκευμάτων σε εφαρμο¬ 
γή της διάταξης του άρθρου 32 του ν. 4485/2017. 

9. Την αριθμ. 800/25-2-2018 έκθεση εξωτερικής αξιο¬ 
λόγησης της Α.Δ.Ι.Π. που αφορά τη Σχολή Ανθρωπιστι¬ 
κών Επιστημών του Ελληνικού Ανοικτού Πανεπιστημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση Μεταπτυχιακού Προγράμματος Σπου¬ 
δών με τίτλο «Δημόσια Ιστορία» στη Σχολή Ανθρωπιστι¬ 
κών Επιστημών του Ελληνικού Ανοικτού Πανεπιστημίου, 
ως εξής: 

Άρθρο 1 

Γενικές Διατάξεις 

Η Σχολή Ανθρωπιστικών Επιστημών του Ελληνικού 
Ανοικτού Πανεπιστημίου θα λειτουργήσει από το ακα¬ 
δημαϊκό έτος 2018-19 το Πρόγραμμα Μεταπτυχιακών 
Σπουδών με τίτλο «Δημόσια Ιστορία» σύμφωνα με 
τις διατάξεις της απόφασης αυτής, τις διατάξεις του 
ν.4485/2017 και τις διατάξεις του ν. 2552/1997 (ΦΕΚ 
266,τ.Α’) όπως τροποποιήθηκε και ισχύει. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 998/04.06.2018 


Άρθρο 2 

Αντικείμενο - Σκοπός 

Αντικείμενο του Π.Μ.Σ. «Δημόσια Ιστορία» είναι η 
μελέτη των τρόπων με τους οποίους το παρελθόν ανα¬ 
συγκροτείται, διαχέεται και αποτυπώνεται στη δημό¬ 
σια σφαίρα μέσα από τις τελετές και τους εορτασμούς, 
τα μνημεία και τα μουσεία, τα σχολεία και τους άλλους 
κρατικούς θεσμούς, τα μέσα μαζικής ενημέρωσης, τον 
κινηματογράφο, το διαδίκτυο κ.τ.ό. Ο σκοπόςτου Π.Μ.Σ. 
είναι διπλός: αφενός να εντρυφήσει στις ιδιαιτερότητες 
των νέων μορφών παραγωγής ιστορικής γνώσης και 
κουλτούρας και, αφετέρου, να προετοιμάσει επιστημο¬ 
νικά όσους επιθυμούν να ασχοληθούν επαγγελματικά 
σε φορείς που διαχειρίζονται το παρελθόν στη δημόσια 
σφαίρα. Με την ολοκλήρωση του προγράμματος οι φοι¬ 
τητές και οι φοιτήτριες θα είναι σε θέση: 

• να αντιλαμβάνονται τη σημασία της Δημόσιας Ιστο¬ 
ρίας ως διακριτού επιστημονικού πεδίου, 

• να εκλαϊκεύουν την ακαδημαϊκά παραγόμενη ιστο¬ 
ρική γνώση, 

• να διαχέουν τεκμηριωμένη ιστορική γνώση στη δη¬ 
μόσια σφαίρα με τη χρήση πολυτροπικών μέσων και 
τεχνικών, 

• να οργανώνουν δράσεις με ιστορικό περιεχόμενο, 

• να αξιοποιούν τις νέες τεχνολογίες για την παραγωγή 
ιστορικού υλικού, 

• να επιμελούνται ιστορικά ντοκιμαντέρ και ιστορικές 
σελίδες στο διαδίκτυο, 

• να εκπονούν εκπαιδευτικά προγράμματα για τη διά¬ 
χυση της ιστορικής γνώσης και σκέψης, να οργανώνουν 
παρουσιάσεις εκθεμάτων σε μουσεία και αρχειακές συλ¬ 
λογές, να διεξάγουν σεμινάρια και εργαστήρια Ιστορίας 
κ.τ.ό., 

• να συνδέουν τις ποικίλες μορφές δημιουργικής έκ¬ 
φρασης (ζωγραφική, μουσική, θέατρο, χορός, γκράφιτι, 
κόμικ κ.λπ.) με το ενδιαφέρον για την ιστορία, 

• να καλλιεργούν, μέσα από ειδικά σεμινάρια, στο προ¬ 
σωπικό της δημόσιας διοίκησης και του ιδιωτικού τομέα 
την ιστορική συνείδηση με στόχο τη διαφύλαξη, οργά¬ 
νωση και αξιοποίηση των αρχείων τους και να προωθούν 
την προβολή της ιστορίας τους. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στη «Δημόσια Ιστορία» (ΔΙΣ). Ο τίτλος θα απονέ- 
μεται από τη Σχολή Ανθρωπιστικών Επιστημών του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. «Δημόσια Ιστορία» γίνονται δεκτοί: 1. Από¬ 
φοιτοι των τμημάτων Ιστορίας (ή και Ιστορίας) της ημε¬ 
δαπής ή αναγνωρισμένων ομοταγών ιδρυμάτων της 
αλλοδαπής), 2. Απόφοιτοι των Προγραμμάτων Σπου¬ 
δών του Ε.Α.Π. «Σπουδές στον Ελληνικό Πολιτισμό» και 
«Σπουδές στον Ευρωπαϊκό Πολιτισμό», 3. Απόφοιτοι των 
τμημάτων που εντάσσονται στις Φιλοσοφικές σχολές, τις 
Παιδαγωγικές σχολές και τις σχολές Κοινωνικών Επιστη¬ 


μών της ημεδαπής ή αναγνωρισμένων ομοταγών ιδρυ¬ 
μάτων της αλλοδαπής, 4. Απόφοιτοι άλλων τμημάτων 
ΑΕΙ και ΤΕΙ της ημεδαπής ή αναγνωρισμένων ομοταγών 
ιδρυμάτων της αλλοδαπής (σύμφωνα με το άρθρο 34 
του ν. 4485/2017). 

Η διδασκαλία διεξάγεται στην ελληνική γλώσσα. 

Για την επιτυχή, ωστόσο, παρακολούθηση των θεμα¬ 
τικών ενοτήτων του Π.Μ.Σ. είναι χρήσιμη η γνώση της 
αγγλικής γλώσσας σε επίπεδο τουλάχιστον Β2. 

Άρθρο 5 

Χρονική Διάρκεια 

Το Π.Μ.Σ. «Δημόσια Ιστορία» διαρθρώνεται σε τέσσε¬ 
ρα (4) ακαδημαϊκά εξάμηνα, τα οποία περιλαμβάνουν 
δέκα (10) θεματικές ενότητες (οι οποίες μπορούν να 
αυξηθούν με απόφαση των αρμοδίων οργάνων) και 
εκπόνηση διπλωματικής εργασίας. Η ελάχιστη χρονική 
διάρκεια για την ολοκλήρωση του προγράμματος είναι 
δύο (2) έτη.Το σύνολο των πιστωτικών μονάδων (Ε(ΙΤ5) 
που απαιτούνται για την απόκτηση του Μεταπτυχιακού 
Διπλώματος Ειδίκευσης (Μ.Δ.Ε.) είναι 120 Ε(ΙΤ5 (30 Ε(ΤΓ5 
ανά εξάμηνο). 

Άρθρο 6 

Πρόγραμμα Σπουδών 

Η διάρθρωση του προγράμματος είναι η ακόλουθη: 

Ιο Εξάμηνο 

Θεματική Ενότητα: Εισαγωγή στη δημόσια ιστορία 
(Υ, 10 Ε(ΙΤ5), με γνωστικά αντικείμενα: 

• Η δημόσια ιστορία ως διακριτό πεδίο επιστημονικής 
εξειδίκευσης 

• Η ιστορία ανάμεσα στο παρελθόν και το παρόν 

• Ιστορία, μνήμη και συλλογικές ταυτότητες 

• Η ιστορία στη δημόσια σφαίρα και οι πολιτικές χρή¬ 
σεις του παρελθόντος 

Θεματική Ενότητα: Θεωρίες της ιστορίας και ιστοριο¬ 
γραφία (Υ, 10 Ε(ΙΤ5), με γνωστικά αντικείμενα: 

• Η συγγραφή της ιστορίας στον 19ο αι.: ιστορισμός, 
εθνικές ιστοριογραφίες, θετικιστική σχολή 

• Οι εξελίξεις στην ευρωπαϊκή ιστοριογραφία στο πρώ¬ 
το μισό του 20ού αι.: Σχολή των Αππ3Ιθ 5, οικονομική 
ιστορία, μαρξιστική ιστοριογραφία 

• Σύγχρονα ρεύματα στην ιστορική επιστήμη 

• Ιστορία και κοινωνικές επιστήμες 

• Η ελληνική ιστοριογραφία στον 19ο και τον 20ο αι. 

Θεματική Ενότητα: Ιστορία και πηγές (Υ, 10 Ε(ΙΤ$), με 

γνωστικά αντικείμενα: 

• Είδη και εντοπισμός πηγών 

• Προσέγγιση και ανάλυση πηγών 

• Προφορική ιστορία 

• Πηγές και δημόσια ιστορία 

2ο Εξάμηνο 

Θεματική Ενότητα: Ιστορία και Εκπαίδευση (Υ, 10 
Ε(ΙΤ$), με γνωστικά αντικείμενα: 

• Αναλυτικά προγράμματα ιστορίας 

• Διαμάχες για εγχειρίδια σχολικής ιστορίας 

• Διδακτικά σενάρια Ιστορίας 

• Διεθνείς ενώσεις για την ιστορική εκπαίδευση 




Τεύχος Β' 1998/04.06.2018 

Θεματική Ενότητα: Ιστορία και ΜΜΕ (Υ, 10 ΕΘΤ5), με 
γνωστικά αντικείμενα: 

• Τύπος και Νεωτερικότητα. Θέματα ιστορίας του ευ¬ 
ρωπαϊκού και ελληνικού Τύπου (15ος-20ος αι.) 

• Ο Τύπος ως ιστορική πηγή. 

• Θέματα ιστορίας του ραδιοφώνου και της τηλεόρα¬ 
σης. 

• Η ιστορία του 20ου αι. και τα ηλεκτρονικά ΜΜΕ. 

• Η ιστορία στον Τύπο και τα ηλεκτρονικά ΜΜΕ σήμερα 
(ένοετα, ντοκυμαντέρ, ραδιοφωνικές εκπομπές) 

Θεματική Ενότητα: Ιστορία και χώρος (Υ, 10 ΕΘΤ5), με 
γνωστικά αντικείμενα: 

• Κοινωνική και πολιτισμική ιστορία της πόλης 

•Τοπική ιστορία και ιστορία του «τοπικού» 

• Χώρος και προφορική ιστορία 

• Χώρος και μνήμη 

• Πολιτικές του πολιτισμού, πολιτιστική κληρονομιά 
και χώρος 

3ο Εξάμηνο 

Θεματική Ενότητα: Ιστορία και κρατικοί θεσμοί (Υ, 10 
ΕΘΤ5), με γνωστικά αντικείμενα: 

• Η τελετουργία ως μέσο σφυρηλάτησηςτης επίσημης 
ιστορίας 

•Το μουσείο ως μηχανισμός διάπλασης του ιδανικού 
πολίτη 

• Μνημεία και ονοματοθεσίες: η κατασκευή του εθνι¬ 
κού τοπίου 

• Νομοθεσία και Ιστορία 

Θεματική Ενότητα: Εφαρμοσμένη ιστορία (Υ, 10 Ε(ΙΤ5), 
με γνωστικά αντικείμενα: 

• Οπτικοποίηση της ιστορικής πληροφορίας 

• Η ιστορία ως έκθεμα στο χώρο του μουσείου 

• Σχεδιασμός ιστορικής πληροφορίας για ψηφιακές 
εφαρμογές 

• Παραγωγή ιστορικού υλικού 

Θεματική Ενότητα: Ιστορία και κινηματογράφος (Ε, 10 
ΕΘΤ5), με γνωστικά αντικείμενα: 

• Διαχρονική σχέση ιστορίας και κινηματογράφου 

• Η ιδιαίτερη δυναμική του κινηματογραφικού μέσου 

• Ο κινηματογράφος ως φορέας διαμόρφωσης ιστο¬ 
ρικής συνείδησης 

Θεματική Ενότητα: Η Δημόσια Ιστορία στην ψηφιακή 
εποχή (Ε, 10 ΕΘΤ5), με γνωστικά αντικείμενα: 

•Το παρελθόν στον κυβερνοχώρο 

• Ψηφιακή αναμεσοποίηση και Δημόσια Ιστορία 

• Κοινωνικά δίκτυα, πληθοπορισμός (εΐ'οννάΒουΐ'αηςι), 
ανοιχτός κώδικας, εΐΈΒΐίνθ εοηηηηοη5 και Δημόσια Ιστορία 

4ο Εξάμηνο 

Μεταπτυχιακή Διπλωματική Εργασία (Υ, 30 Ε(ΙΤ5) 

Η εκπόνηση της Μεταπτυχιακής Διπλωματικής Εργα¬ 
σίας προϋποθέτει την επιτυχή ολοκλήρωση εννέα (9) 
Θεματικών Ενοτήτων από τις δέκα (10) ή, μελλοντικά, πε¬ 
ρισσοτέρων του προγράμματος. Το θέμα της θα πρέπει 
να αφορά ζητήματα σχετικά με τις Θεματικές Ενότητες 
και τους επιμέρους άξονες που τις συγκροτούν. Η Διπλω¬ 
ματική Εργασία θα πρέπει να βασίζεται σε πρωτογενή 
έρευνα ή σε πρωτότυπη κριτική ανασκόπηση της υπάρ- 
χουσας βιβλιογραφίας. 


Άρθρο 7 

Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α') όπως τροποποι¬ 
ήθηκε και ισχύει με τις διατάξεις της παρ. 12 του άρθρου 
83 του ν. 4485/2017. Οι διδάσκοντες (Συνεργαζόμενο 
Επιστημονικό Προσωπικό ΣΕΠ) στο πρόγραμμα επιλέγο¬ 
νται ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό έτος 
2023-2024 με την επιφύλαξη των διατάξεων της παρ. 8 
του άρθρου 32 του ν. 4485/2017 (ΦΕΚ 114/τ.Α'), και τις 
διατάξεις της παρ. 11 α του άρθρου 80 του ν. 4009/2011 
(ΦΕΚ 195/τ.Α') όπως τροποποιήθηκε και ισχύει. 

Άρθρο 10 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Σπουδών, καθώς 
και από τα αρμόδια όργανα σύμφωνα με την κείμενη 
νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μάίου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 


Αριθμ.ΤΕΚ: 1085 (2) 

Επανίδρυση Προγράμματος Μεταπτυχιακών Σπου¬ 
δών σύμφωνα με τις διατάξεις του ν. 4485/2017 με 
τίτλο «Τραπεζική» της Σχολής Κοινωνικών Επιστη¬ 
μών του Ελληνικού Ανοικτού Πανεπιστημίου και 
έγκριση της οργάνωσης και της λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 377/2.4.4.ακ./23-4-2018) 

Έχοντας υπόψη: 

1 .Τις διατάξειςτων άρθρων 1,2,3,4,5 και 10 του ν. 2552/ 
1997 «Ελληνικό Ανοικτό Πανεπιστήμιο και άλλες διατά¬ 
ξεις» (Α' 266/24.12.1997), όπως ισχύουν. 







21816 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 998/04.06.2018 


2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις (Α' 114/4.8.2017), όπως 
ισχύουν. 

3. Τις διατάξεις του ν. 3374/2005 (Α’ 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
τηςΔιοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 3/23-01-2018 πρακτικό της Κοσμη¬ 
τείας της Σχολής Κοινωνικών Επιστημών του Ελληνικού 
Ανοικτού Πανεπιστημίου. 

7. Το με αριθμό 377/23.4.2018 πρακτικό τηςΔιοικού- 
σας Επιτροπής του Ελληνικού Ανοικτού Πανεπιστημίου. 

8. Το αριθμ. 80441 /Ζ1 /17-5-2018 έγγραφο του Υπουρ¬ 
γείου Παιδείας, Έρευνας και Θρησκευμάτων σε εφαρμο¬ 
γή της διάταξης του άρθρου 32 του ν. 4485/2017. 

9. Την αριθμ. 492/3-2-2014 έκθεση εξωτερικής αξιο¬ 
λόγησης της Α.Δ.Ι.Π. που αφορά τη Σχολή Κοινωνικών 
Επιστημών του Ελληνικού Ανοικτού Πανεπιστημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση του Μεταπτυχιακού Προγράμματος 
Σπουδών με τίτλο «Τραπεζική» στη Σχολή Κοινωνικών 
Επιστημών του Ελληνικού Ανοικτού Πανεπιστημίου, ως 
εξής: 

Άρθρο 1 

Γενικές Διατάξεις 

Η Σχολή Κοινωνικών Επιστημών του Ελληνικού Ανοι¬ 
κτού Πανεπιστημίου θα λειτουργήσει από το ακαδημα¬ 
ϊκό έτος 2018-19 το Πρόγραμμα Μεταπτυχιακών Σπου¬ 
δών με τίτλο «Τραπεζική» σύμφωνα με τις διατάξεις της 
απόφασης αυτής, τις διατάξεις του ν. 4485/2017 και τις 
διατάξεις του ν. 2552/1997 (ΦΕΚ 266, τ.Α') όπως τροπο¬ 
ποιήθηκε και ισχύει. 

Άρθρο 2 

Αντικείμενο - Σκοπός 

Ο κύριος σκοπός του Π.Μ.Σ. της Τραπεζικής (ΤΡΑ) εί¬ 
ναι η δημιουργία εξειδικευμένων τραπεζικών στελεχών 
που διαθέτουν σύγχρονη γνώση, εργαλεία, τεχνικές και 
δεξιότητες για τη λήψη και την πραγματοποίηση αποτε¬ 
λεσματικών αποφάσεων στο σύγχρονο, παγκοσμιοποιη- 
μένο και έντονα ανταγωνιστικό οικονομικό περιβάλλον, 
με έμφαση στον τραπεζικό και χρηματοπιστωτικό τομέα 
επιχειρήσεων, οργανισμών και θεσμών. 

Αναφορικά με τα μαθησιακά και εκπαιδευτικά απο¬ 
τελέσματα, το ΜΠΣ ΤΡΑ δίνει ιδιαίτερη έμφαση στην 


προσαρμογή στις διεθνείς εξελίξεις στην αγορά εργα¬ 
σίας και προάγει την ανάπτυξη της κριτικής σκέψης, 
της συλλογικής προσπάθειας, της δημιουργικής δρά¬ 
σης και ανάληψης πρωτοβουλίας για την αντιμετώπιση 
των κρίσιμων προβλημάτων των επιχειρήσεων και των 
τραπεζών στην Ελλάδα και στο εξωτερικό. Το ΜΠΣ ΤΡΑ 
αναπτύσσει, οργανώνει και προσφέρει την εκπαιδευτική 
γνώση με τέτοιο τρόπο έτσι ώστε να είναι ενιαία, κατα¬ 
νοητή, ελκυστική και εφαρμόσιμη. Παράλληλα προσφέ¬ 
ρει στους φοιτητές νέες δυνατότητες σκέψης, κρίσης, 
δράσης, κατανόησης και αντιμετώπισης των σύγχρονων 
σημαντικών θεμάτων στον τραπεζικό τομέα. Η καινοτό- 
μος αυτή προσπάθεια προωθεί επίσης την εξοικείωση 
των φοιτητών με τις νέες τεχνολογίες και τις καινοτό- 
μους τεχνολογικές εφαρμογές γενικότερα, αναδεικνύει 
τη σπουδαιότητα της διασύνδεσης γνωστικών επιστη¬ 
μονικών αντικειμένων και ενισχύει τη σφαιρική ανάλυση 
κρίσιμων θεμάτων στην αποτελεσματικότερη απόκτηση 
χρηματοοικονομικών γνώσεων και δεξιοτήτων και διοι¬ 
κητικών ικανοτήτων λήψης αποφάσεων στον τραπεζικό 
και ευρύτερο χρηματοοικονομικό τομέα. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Τραπεζική». Ο τίτλος θα απονέμεται 
από τη Σχολή Κοινωνικών Επιστημών του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί όλοι οι απόφοιτοι των ΑΕΙ 
της ημεδαπής ή ομοταγών ιδρυμάτων της αλλοδαπής 
(σύμφωνα με την παρ. 1 του άρθρου 34 του ν. 4485/ 
2017), με επάρκεια γνώσης της Αγγλικής γλώσσας, του¬ 
λάχιστον επιπέδου Γ1 (Θ1) σύμφωνα με το Κοινό Ευρω¬ 
παϊκό Πλαίσιο Αναφοράς για τις Γλώσσες. 

Άρθρο 5 

Χρονική Διάρκεια 

Το Π.Μ.Σ. «Τραπεζική» διαρθρώνεται σε δύο (2) ακα¬ 
δημαϊκά έτη, τα οποία περιλαμβάνουν τέσσερις (4) θε¬ 
ματικές ενότητες και εκπόνηση διπλωματικής εργασίας. 
Για την απόκτηση του ΜΔΕ είναι υποχρεωτική η επιτυχής 
παρακολούθηση τεσσάρων θεματικών ενοτήτων καθώς 
επίσης και η επιτυχής ολοκλήρωση της Μεταπτυχιακής 
Διπλωματικής Εργασίας. Η ελάχιστη χρονική διάρκεια για 
την ολοκλήρωση του προγράμματος είναι δύο (2) έτη.Το 
σύνολο των πιστωτικών μονάδων (ΕΘΤ5) που απαιτού¬ 
νται για την απόκτηση του Μεταπτυχιακού Διπλώματος 
Ειδίκευσης (Μ.Δ.Ε.) είναι 120 ΕΘΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Πρόγραμμα Σπουδών 

ΘΕ: Τραπεζικό Περιβάλλον (Υ, 20 ΕΈΤ5), με γνωστικά 
αντικείμενα: 

• Νομισματική Θεωρία και Πολιτική 

•Το Χρηματοπιστωτικό Σύστημα 

•Τραπεζικό και Νομισματικό Δίκαιο 

ΘΕ: Τραπεζική Διοίκηση (Υ, 20 Ε(ΙΤ5), με γνωστικά 
αντικείμενα: 

• Χρηματοοικονομική Διοίκηση 

• Διοίκηση Ανθρώπινων Πόρων 

• ΣτρατηγικέςΤραπεζικής Ανάπτυξης 

ΘΕ: Μέσα Τραπεζικής Εργασίας (Υ, 20 ΕΘΤ5), με γνω¬ 
στικά αντικείμενα: 

• Χρηματοοικονομική και Τραπεζική Λογιστική 

•Τραπεζική Πληροφορική 

• ΕιδικέςΤραπεζικές Ποσοτικές Μέθοδοι 

ΘΕ: Στρατηγική Τραπεζών (Υ, 20 ΕΘΤ5), με γνωστικά 
αντικείμενα: 

• Διαχείριση Τραπεζικού Κινδύνου 

• Διαχείριση Χαρτοφυλακίου 

• Ειδικές Μορφές Πίστης Μεταπτυχιακή Διπλωματική 
Εργασία (Υ, 40 ΕΘΤ5) 

Η παρουσίαση της Μεταπτυχιακής Διπλωματικής 
Εργασίας θα πραγματοποιείται μόνο μετά την επιτυχή 
ολοκλήρωση όλων των ΘΕ του Προγράμματος Σπουδών. 

Για την απόκτηση του Μ.Δ.Ε. είναι υποχρεωτική η 
επιτυχής παρακολούθηση και των τεσσάρων ΘΕ καθώς 
επίσης και η επιτυχής ολοκλήρωση της Μεταπτυχιακής 
Διπλωματικής Εργασίας. 

Γλώσσα Διδασκαλίας 

Η γλώσσα διδασκαλίας του Π.Μ.Σ. είναι η Ελληνική. 
Η γλώσσα εκπόνησης διπλωματικής εργασίας είναι η 
Ελληνική. Παρέχεται η δυνατότητα εκπόνησης της δι¬ 
πλωματικής εργασίας στην Αγγλική. 

Άρθρο 7 

Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α 1 2 3 4 5 6 7 8 ) όπως τροποποιή¬ 
θηκε και ισχύει με τις διατάξεις της παρ. 12 του άρθρου 83 
του ν. 4485/2017. Οι διδάσκοντες (Συνεργαζόμενο Επι¬ 
στημονικό Προσωπικό ΣΕΠ) στο πρόγραμμα επιλέγονται 
ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ.Α’), 
και τις διατάξεις της παρ. 11 ατού άρθρου 80 του ν. 4009/ 
2011 (ΦΕΚ 195/τ.Α') όπως τροποποιήθηκε και ισχύει. 


Άρθρο 10 

Μεταβατικές Διατάξεις 

Οσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μάίου 2018 
Ο Πρόεδρος 
ΒΑΣΙΛΗΣ ΚΑΡΔΑΣΗΣ 


Αριθμ.ΤΕΚ: 1075 (3) 

Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Συστήματα Κινητού και Διάχυτου 
Υπολογισμού» της Σχολής Θετικών Επιστημών 
και Τεχνολογίας του Ελληνικού Ανοικτού Πανε¬ 
πιστημίου και έγκριση της οργάνωσης και της 
λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 

(αριθ. συνεδρίασης 377/2.1.10.ακ./23-4-2018) 

Έχοντας υπόψη: 

1 .Τιςδιατάξειςτωνάρθρων1,2,3,4,5 και 10τουν.2552/ 
1997 «Ελληνικό Ανοικτό Πανεπιστήμιο και άλλες διατά¬ 
ξεις» (Α' 266/24.12.1997), όπως ισχύουν. 

2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις (Α' 114/4.8.2017), όπως 
ισχύουν. 

3. Τις διατάξεις του ν. 3374/2005 (Α' 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την αριθμ. 132065/Ζ1/24.8.2015 (Υ.Ο.Δ.Δ. 616/ 
27.8.2015) απόφαση του Υπουργού Πολιτισμού, Παιδείας 
και Θρησκευμάτων με την οποία διορίσθηκε Πρόεδρος 
της Διοικούσας Επιτροπής του Ελληνικού Ανοικτού Πα¬ 
νεπιστημίου ο Καθηγητής Βασίλειος Καρδάσης. 

5. Την αριθμ. 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 173/23-4-2018 πρακτικό της Κοσμητεί¬ 
ας τηςΣχολής Επιστημών καιΤεχνολογίαςτου Ελληνικού 
Ανοικτού Πανεπιστημίου. 

7. Το με αριθμό 377/23.4.2018 πρακτικό τηςΔιοικού- 
σας Επιτροπής του Ελληνικού Ανοικτού Πανεπιστημίου. 

8. Το αριθμ. 80441 /Ζ1 /17-5-2018 έγγραφο του Υπουρ¬ 
γείου Παιδείας, Έρευνας και Θρησκευμάτων σε εφαρμο¬ 
γή της διάταξης του άρθρου 32 του ν. 4485/2017. 

9. Την αριθμ. 519/5-2-2014 έκθεση εξωτερικής αξι¬ 
ολόγησης της Α.Δ.Ι.Π. που αφορά τη Σχολή Θετικών 
Επιστημών και Τεχνολογίας του Ελληνικού Ανοικτού 
Πανεπιστημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση του Μεταπτυχιακού Προγράμματος 
Σπουδών με τίτλο «Συστήματα Κινητού και Διάχυτου 
Υπολογισμού» στη Σχολή Θετικών Επιστημών καιΤεχνο- 
λογίαςτου Ελληνικού Ανοικτού Πανεπιστημίου, ως εξής: 

Άρθρο 1 

Γενικές Διατάξεις 

Η Σχολή Θετικών Επιστημών και Τεχνολογίας του Ελλη¬ 
νικού Ανοικτού Πανεπιστημίου θα λειτουργήσει από το 
ακαδημαϊκό έτος 2018-19 το Πρόγραμμα Μεταπτυχια¬ 
κών Σπουδών με τίτλο «Συστήματα Κινητού και Διάχυτου 
Υπολογισμού» σύμφωνα με τις διατάξεις της απόφασης 
αυτής, τις διατάξεις του ν. 4485/2017 και τις διατάξεις 
του ν. 2552/1997 (ΦΕΚ 266,τ.Α') όπως τροποποιήθηκε 
και ισχύει. 

Άρθρο 2 

Αντικείμενο - Σκοπός 

Σκοπός του Π.Μ.Σ. είναι να καθιερώσει τη συστηματική 
εκπαίδευση των φοιτητών σε θέματα σχεδίασης και ανά¬ 
πτυξης συστημάτων κινητού και διάχυτου υπολογισμού. 
Το Π.Μ.Σ. βοηθά τους ενδιαφερομένους να επεκτείνουν 
τις γνώσεις που διαθέτουν σε αντικείμενα όπως ο σχεδι- 
ασμός συστημάτων λογισμικού, τα δίκτυα υπολογιστών, 
τα ψηφιακά συστήματα, η επικοινωνία ανθρώπου - υπο¬ 
λογιστή, τα λειτουργικά συστήματα και τα κατανεμημέ¬ 
να συστήματα, μέσα από το πρίσμα των τεχνολογιών 
κινητού και διάχυτου υπολογισμού και διαδικτύου των 
αντικειμένων. Μέσα από τη μελέτη πραγματικών περι¬ 
πτώσεων και την πρακτική άσκηση και εφαρμογή δίνει 
έμφαση στην απόκτηση δεξιοτήτων ανάλυσης απαιτή¬ 
σεων και σχεδιασμού συστημάτων κινητού και διάχυτου 
υπολογισμού και διαδικτύου των αντικειμένων, αξιολό¬ 
γησης και επιλογής κατάλληλων τεχνολογικών λύσεων, 
ανάλυσης της ποιότητας υπηρεσιών και της απόδοσης 
συστημάτων, και ανάπτυξης διαδραστικών εφαρμογών, 
υπηρεσιών και συστημάτων κινητού και διάχυτου υπο¬ 
λογισμού και διαδικτύου των αντικειμένων. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) σε Συστήματα Κινητού και Διάχυτου Υπολογι¬ 
σμού. Ο τίτλος θα απονέμεται από τη Σχολή Θετικών 
Επιστημών και Τεχνολογίας του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. «Συστήματα Κινητού και Διάχυτου Υπολο¬ 
γισμού» γίνονται δεκτοί απόφοιτοι των ΑΕΙ και ΤΕΙ της 
ημεδαπής ή ομοταγών ιδρυμάτων της αλλοδαπής. Οι 
αλλοδαποί υποψήφιοι φοιτητές θα πρέπει να έχουν πι¬ 
στοποιημένη επάρκεια της Ελληνικής Γλώσσας επιπέδου 


τουλάχιστον Γ1. Επίσης, απαιτείται από όλους τους φοι¬ 
τητές η πολύ καλή γνώση της Αγγλικής Γλώσσας. 

Άρθρο 5 

Χρονική Διάρκεια 

Το Π.Μ.Σ. «Συστήματα Κινητού και Διάχυτου Υπολογι¬ 
σμού» διαρθρώνεται σε δύο (2) έτη, τα οποία περιλαμβά¬ 
νουν πέντε (5) Θεματικές Ενότητες (3 υποχρεωτικές και 2 
επιλογής) και εκπόνηση Μεταπτυχιακής Διπλωματικής 
Εργασίας. Για την απόκτηση του Μ.Δ.Ε. είναι υποχρεω¬ 
τική η επιτυχής παρακολούθηση τουλάχιστον τεσσά¬ 
ρων Θεματικών Ενοτήτων (των τριών υποχρεωτικών 
και μιας εκ των επιλογής) καθώς επίσης και η επιτυχής 
ολοκλήρωση της Μεταπτυχιακής Διπλωματικής Εργα¬ 
σίας. Η ελάχιστη χρονική διάρκεια για την ολοκλήρω¬ 
ση του προγράμματος είναι δύο (2) έτη. Το σύνολο των 
πιστωτικών μονάδων (Ε(ΙΤ5) που απαιτούνται για την 
απόκτηση του Μεταπτυχιακού Διπλώματος Ειδίκευσης 
(Μ.Δ.Ε.) είναι 120 Ε(ΙΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Η διάρθρωση του προγράμματος είναι η ακόλουθη: 

Θ.Ε.: Βασικές Τεχνολογίες δικτύων και λογισμικού (30 
Ε(ΙΤ5) με γνωστικά αντικείμενα: 

1. Πρωτόκολλα, υπηρεσίες και εφαρμογές ασύρματων 
δικτύων 

2. Προχωρημένα ζητήματα σχεδίασης κατανεμημένων 
συστημάτων 

3. Σχεδίαση ιηίάάΙθννΒΓθ 

Θ.Ε.: Συστήματα Διάχυτου και Σφαιρικού Υπολογισμού 
(30 Ε(ΙΤ5) με γνωστικά αντικείμενα: 

1. Αρχιτεκτονικές συστημάτων διάχυτου και σφαιρικού 
υπολογισμού 

2. Ζητήματα σχεδίασης και προγραμματισμού 

3. Ειδικά συστήματα ανάπτυξης συστημάτων διάχυτου 
υπολογισμού 

Θ.Ε.: Σχεδίαση και ανάλυση συστημάτων υλικο-λογι- 
σμικού (20 Ε(ΤΓ5) με γνωστικά αντικείμενα: 

1. Σχεδίαση διάδρασης και συσκευών 

2. Ανάλυση απόδοσης συστημάτων μεγάλης κλίμακας 

3. Μελέτη περιπτώσεων και εφαρμογή 

Θ.Ε.: Συστήματα Κινητού Υπολογισμού (κατεύθυνση 
"συστήματα κινητού υπολογισμού") (20 Ε(ΙΤ5) με γνω¬ 
στικά αντικείμενα: 

1. Πρωτόκολλα, αρχιτεκτονικές και υπηρεσίες ασυρ¬ 
μάτων κινητών δικτύων 

2. Σχεδίαση εφαρμογών κινητού υπολογισμού 

3. Μελέτη περιπτώσεων και εφαρμογή 

Θ.Ε.: Ενσωματωμένα Συστήματα (κατεύθυνση "ενσω¬ 
ματωμένα συστήματα") (20 Ε(ΙΤ5) με γνωστικά αντικεί¬ 
μενα: 

1. Σχεδίαση ψηφιακών συστημάτων 

2. Σχεδίαση ενσωματωμένων συστημάτων 

3. Μελέτη περιπτώσεων και εφαρμογή 

Μεταπτυχιακή Διπλωματική Εργασία (20 Ε(ΤΓ5) 

Με αποφάσεις οργάνων μπορεί να επέλθει τροποποί¬ 
ηση των θεματικών ενοτήτων. 

Η κύρια γλώσσα διδασκαλίας του Π.Μ.Σ είναι η Ελληνι¬ 
κή. Απαιτείται καλή γνώση της Αγγλικής γλώσσας, επει¬ 
δή αφενός μέρος της βιβλιογραφίας που διατίθεται έχει 
συγγράφει στην Αγγλική και αφετέρου διατίθενται δια¬ 
λέξεις στην Αγγλική γλώσσα από ερευνητές/διδάσκοντες 
διεθνούς εμβέλειας. Η γλώσσα εκπόνησης διπλωματικής 
εργασίας είναι η Ελληνική ή η Αγγλική κατόπιν σχετικής 
έγκρισης της Κοσμητείας. 

Άρθρο 7 

Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν. 3391 /2005 (ΦΕΚ 240/τ.Α 1 ) όπως τροποποιή¬ 
θηκε και ισχύει με τις διατάξεις της παρ. 12 του άρθρου 83 
του ν. 4485/2017. Οι διδάσκοντες (Συνεργαζόμενο Επι¬ 
στημονικό Προσωπικό ΣΕΠ) στο πρόγραμμα επιλέγονται 
ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 


Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της παρ. 
8 του άρθρου 32 του ν. 4485/2017 (ΦΕΚ 114/τ.Α'), και τις 
διατάξεις της παρ. 11 α του άρθρου 80 του ν. 4009/2011 
(ΦΕΚ 195/τ.Α') όπως τροποποιήθηκε και ισχύει. 

Άρθρο 10 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μάίου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























